Folkeskolen Seminarieskolen i Aalborg har den seneste måned været hårdt ramt af hærværk og indbrud, senest i weekenden. Det skriver NORDJYSKE. Der er blevet stjålet forskellig slags elektronik. Derudover har indbrudsmændene taget mad i hjemkundskabslokalet og kastet rundt med æg overalt, smidt marmelade på gulvtæpperne og mælk i computerne. Der er ødelagt og stjålet for omkring 100.000 kroner, oplyser skoleledelsen til NORDJYSKE. Hærværksmændene har også tidligere knust ruder og sparket døre i stykker.

Opsummering:
En skole i Aalborg har i løbet af den sidste måned flere gange haft ubudne gæster. Der er skader for op mod 100.000 kroner efter både tyveri og hærværk.